Eurovision Song Contest 1978

250px 23. Eurovision Song ContestDatum22. Abrëll 1978StadParäis (Frankräich)Gebai Palais des CongrèsGewënner Izhar Cohen and the Alphabeta (Israel)Zuel vu Länner20Nei Participatiounen KengModeratiounDenise Fabre a Léon ZitroneInterval Act Stéphane Grappelli and Oscar Peterson, Yehudi Menuhin, Kenny Clarke, Niels-Henning Ørsted PedersenOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

Den 23. Eurovision Song Contest (offiziell de Concours Eurovision de la Chanson), war den 22. Abrëll 1978 a Frankräich. E gouf dat Joer am Palais des Congrès zu Paräis organiséiert. Presentateure waren d'Denise Fabre an de Léon Zitrone.

Am Ganzen hunn 20 Länner matgemaach, Jugoslawien a Malta waren net dobäi. Dänemark huet no 11 Joer Paus fir d'éischt nees matgemaach.

Verschidde Sänger ware scho virdru mol eng Kéier dobäi, de Jean Vallée fir d'Belsch 1970 an d'Ireen Sheer fir Lëtzebuerg 1974.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Paräis matgedeelt ginn.

Déi éischt Plaz kruten d'Vertrieder vun Israel, d'Grupp Izhar Cohen & the Alphabeta, mat 32 Punkte Virsprong virum Jean Vallée (Belsch). Déi drëtt Plaz krut de Joël Prévost, dee fir Frankräich ugetruede war.

Fir Israel war et déi éischt Kéier datt et de Grand Prix gewonnen hat. A Jordanien ass d'Eurovisioun och live iwwerdroe ginn. Wéi et bis ofzegesi war, dat Israel géif gewannen, hu se ënner dem Virwand vun technesche Schwieregkeeten d'Sendung ënnerbrach. Den Dag drop hu se d'Belsch als Gewënner presentéiert, déi jo a Wierklechkeet nëmmen Zweet gi waren.

 Klassement 
 Plaz  Land  Interpret  Titel  Punkten 1.  Israel  Izhar Cohen and the Alphabeta  A-ba-ni-bi  157 2.  Belsch  Jean Vallée  L'amour ça fait chanter la vie  125 3.  Frankräich  Joël Prévost  Il y aura toujours des violons  119 4.  Monaco  Caline an Olivier Toussaint  Dans les jardins de Monaco  107 5.  Irland  Colm T. Wilkinson  Born to Sing  86 6.  Däitschland  Ireen Sheer  Feuer  84 7.  Lëtzebuerg  Baccara  Parlez-vous français  73 8.  Griicheland  Tania Tsanaklidou  Charlie Chaplin  66 9.  Spuenien  José Velez  Bailemos un vals  65 9.  Schwäiz  Carole Vinci  Vivre  65 11.  Groussbritannien  Co-Co  Bad Old Days  61 12.  Italien  Ricchi e Poveri  Questo amore  53 13.  Holland  Harmony  T is o.k.  37 14.  Schweden  Björn Skifs  Det blir alltid värre framåt natten  26 15.  Éisträich  Springtime  Mrs. Caroline Robinson  14 16.  Dänemark  Mabel  Boom-boom  13 17.  Portugal  Gemini  Dai-li-dou  5 18.  Finnland  Seija Simola  Anna rakkaudelle tilaisuus  2 18.  Tierkei  Nilüfer & Nazar  Boom Boom Boomerang  2 20.  Norwegen  Jahn Teigen  Mil etter mil  0

 Um Spaweck 
 Eurovision.tv
 Eurovision.de
 diggiloo.net

 London (Groussbritannien) 100px Jerusalem (Israel) ESC 1977 Eurovision Song Contest ESC 1979

1978
Kategorie:Musek 1978